CELEX: 62012CN0265
Language: el
Date: 2012-05-29 00:00:00
Title: Υπόθεση C-265/12: Αίτηση για την έκδοση προδικαστικής αποφάσεως, την οποία υπέβαλε το Hof van beroep te Brussel (Βέλγιο) στις 29 Μαΐου 2012 — Citroën Belux NV κατά Federatie voor verzekerings- en financiële tussenpersonen (FvF)

25.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 258/9
            
         Αίτηση για την έκδοση προδικαστικής αποφάσεως, την οποία υπέβαλε το Hof van beroep te Brussel (Βέλγιο) στις 29 Μαΐου 2012 — Citroën Belux NV κατά Federatie voor verzekerings- en financiële tussenpersonen (FvF)
   (Υπόθεση C-265/12)
   2012/C 258/15
   Γλώσσα διαδικασίας: η ολλανδική
   
      Αιτούν δικαστήριο
   
   Hof van beroep te Brussel
   
      Διάδικοι στην υπόθεση της κύριας δίκης
   
   
      Εφεσείουσα: Citroën Belux NV
   
      Εφεσίβλητη: Federatie voor verzekerings- en financiële tussenpersonen (FvF)
   
      Προδικαστικά ερωτήματα
   
   
               1)
            
            
               Έχει το άρθρο 3, σημείο 9, της οδηγίας 2005/29/ΕΚ (1) την έννοια ότι δεν επιτρέπει την εφαρμογή μιας διατάξεως, όπως το άρθρο 72 του WMPC (2), η οποία –υπό την επιφύλαξη των περιπτώσεων που ο νόμος απαριθμεί αποκλειστικώς– απαγορεύει γενικώς κάθε συνοδευόμενη με δώρα προσφορά προς τον καταναλωτή όταν τουλάχιστον ένα στοιχείο της αποτελεί χρηματοοικονομική υπηρεσία;
            
         
               2)
            
            
               Έχει το άρθρο 56 ΣΛΕΕ, το οποίο αφορά την ελεύθερη παροχή υπηρεσιών, την έννοια ότι δεν επιτρέπει την εφαρμογή μιας διατάξεως, όπως το άρθρο 72 του WMPC, η οποία –υπό την επιφύλαξη των περιπτώσεων που ο νόμος απαριθμεί αποκλειστικώς– απαγορεύει γενικώς κάθε συνοδευόμενη με δώρα προσφορά προς τον καταναλωτή όταν τουλάχιστον ένα στοιχείο της αποτελεί χρηματοοικονομική υπηρεσία;
            
         
      (1)  Οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ και 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου («Οδηγία για τις αθέμιτες εμπορικές πρακτικές») (ΕΕ L 149, σ. 22).
   
      (2)  Wet betreffende marktpraktijken en consumentenbescherming (νόμος περί εμπορικών πρακτικών και προστασίας των καταναλωτών).